# data[].attributes.headline
ΚΥΡΙΑΚΗ 6 ΑΠΡΙΛΙΟΥ

# data[].attributes.subject
ΚΥΡΙΑΚΗ 6 ΑΠΡΙΛΙΟΥ

# data[].attributes.body
Αεροπορική πτήση από Θεσσαλονίκη για Mestre και οδικώς για Ljubljana. Συνολικός χρόνος μετακίνησης 12 ώρες 😅

# data[].attributes.headline
ΚΥΡΙΑΚΗ 6 ΑΠΡΙΛΙΟΥ

# data[].attributes.subject
ΚΥΡΙΑΚΗ 6 ΑΠΡΙΛΙΟΥ

# data[].attributes.body
Σύντομος καφές ενδιάμεσα

# data[].attributes.headline
ΚΥΡΙΑΚΗ 6 ΑΠΡΙΛΙΟΥ

# data[].attributes.subject
ΚΥΡΙΑΚΗ 6 ΑΠΡΙΛΙΟΥ

# data[].attributes.body
Πρώτη γνωριμία με την πόλη.

# data[].attributes.body
Πρώτες εντυπώσεις απο Λουμπλιάνα

# data[].attributes.headline
ΔΕΥΤΕΡΑ 7 ΑΠΡΙΛΙΟΥ

# data[].attributes.subject
ΔΕΥΤΕΡΑ 7 ΑΠΡΙΛΙΟΥ

# data[].attributes.body
Ξεκινώντας την πρώτη μέρα του Job-Shadowing: Συνάντηση με την υπεύθυνη για την υποδοχή μας Αλίνα Μοράνο. Ξενάγηση στους χώρους του σχολείου. Συζήτηση για το Σλοβενικό εκπαιδευτικό σύστημα και το διδασκαλικό επάγγελμα.

Το σχολείο έχει δυναμικό 350 περίπου μαθητές/τριες και ξεκινά από την 1η έως την 9η τάξη. Η 1η τάξη έχει πάντα 2 εκπαιδευτικούς, ενώ οι υπόλοιπες έως και την 5η έναν εκπαιδευτικό. Οι τάξεις που αντιστοιχούν στο γυμνάσιο λειτουργούν με εκπαιδευτικούς ειδικοτήτων. Ο κάθε εκπαιδευτικός ειδικότητας έχει τη δική του αίθουσα διδασκαλίας, όπου εναλλάσσονται οι μαθητές/τριες.

# data[].attributes.headline
Παρατήρηση μαθήματος μαθηματικών στην 3η τάξη

# data[].attributes.subject
Παρατήρηση μαθήματος μαθηματικών στην 3η τάξη

# data[].attributes.body
Το δυναμικό της 3ης τάξης είναι 19 παιδιά. Η διδασκαλία αφορούσε επανάληψη σε ασκήσεις γύρω από τα γεωμετρικά σχήματα και στερεά. Οι μαθητές/τριες εργάζονταν στα βιβλία ασκήσεων, με ταυτόχρονη προβολή του βιβλίου σε wallpad. Η εκπαιδευτικός χρησιμοποιούσε επίσης μικρά σχήματα και σώματα, τα οποία είχε σε δύο χρώματα, κόκκινο και μπλε, ώστε να μπορούν να αναγνωρίσουν τα παιδιά πως η οπτική αντίληψη δεν είναι ακριβής, αφού τα ανοιχτόχρωμα σώματα φαίνονταν μεγαλύτερα από τα αντίστοιχα σκουρόχρωμα, ενώ ήταν ίσα. Επίσης τους έδειξε πώς από δύο διαφορετικά σχήματα ή σώματα, μπορούμε να δημιουργήσουμε ένα τρίτο.

# data[].attributes.headline
Συνάντηση με την υπεύθυνη της ειδικής τάξης

# data[].attributes.subject
Συνάντηση με την υπεύθυνη της ειδικής τάξης

# data[].attributes.body
Σε συνέντευξη με την υπεύθυνη της ειδικής τάξης μάθαμε ότι το σχολείο έχει 8 παιδιά στη συγκεκριμένη τάξη. Η υπεύθυνη είναι η μόνη στο σχολείο και σύμφωνα με τα λεγόμενά της, δεν της επιτρέπεται να διδάσκει σε άλλου τύπου τάξη. Αντίθετα, σε τάξεις του σχολείου υπάρχουν εκπαιδευτικοί παράλληλης στήριξης, που αναλαμβάνουν περιπτώσεις παιδιών που είναι ενταγμένα σε αυτές.

# data[].attributes.headline
Παρατήρηση μαθήματος Φυσικής Αγωγής στην 1η τάξη 

# data[].attributes.subject
Παρατήρηση μαθήματος Φυσικής Αγωγής στην 1η τάξη 

# data[].attributes.body
Ξεκινώντας την πρώτη μέρα του job-shadowing στις 10:00π.μ. παρακολουθήσαμε την 1η τάξη στο μάθημα της Φυσικής Αγωγής με το δυναμικό των μαθητών/τριών να φτάνει τους/τις 16. Ο εκπαιδευτικός Φυσικής Αγωγής με την βοήθεια ενός φοιτητή που κάνει πρακτική εξάσκηση στο σχολείο, πραγματοποίησαν "Κινητικά Παιχνίδια" για προθέρμανση και κατόπιν ακολούθησε καταγραφή των "Σωματομετρικών δεικτών" όπως: ύψος, βάρος και μέτρηση σωματικού λίπους με δερματοπτυχόμετρο. Τα σωματομετρικά και Κινητικά τεστ πραγματοποιούνται περιοδικά μέσα στην χρονιά και αξιολογούνται τα παιδιά σε εννέα συνολικά τεστ.

# data[].attributes.headline
ΤΡΙΤΗ 8 ΑΠΡΙΛΙΟΥ

# data[].attributes.subject
ΤΡΙΤΗ 8 ΑΠΡΙΛΙΟΥ

# data[].attributes.body
Παρατήρηση μαθηματικών στην 2α τάξη

Το δυναμικό της 2ας τάξης είναι 22 παιδιά και υπάρχουν τρεις εκπαιδευτικοί: Η δασκάλα της τάξης, ο δεύτερος δάσκαλος και μια εκπαιδευτικός παράλληλης στήριξης. Η διδασκαλία που παρατηρήσαμε ήταν γύρω από τις μονάδες και τις δεκάδες. Η εκπαιδευτικός χρησιμοποίησε μαγνητικές απεικονίσεις στον λευκό πίνακα της τάξης, και την προβολή των ασκήσεων στο wall pad, ενώ παράλληλα τα παιδιά εργάζονταν στα τετράδιά τους. Οι βοηθητικοί εκπαιδευτικοί επέβλεπαν τις εργασίες των μαθητών/τριών.

# data[].attributes.headline
ΤΡΙΤΗ 8 ΑΠΡΙΛΙΟΥ

# data[].attributes.subject
ΤΡΙΤΗ 8 ΑΠΡΙΛΙΟΥ

# data[].attributes.body
Παρατήρηση εικαστικών σε 4η τάξη

Το μάθημα των εικαστικών γίνεται στην αντίστοιχη αίθουσα. Ο δάσκαλος των εικαστικών ζήτησε από τα παιδιά να δημιουργήσουν μια φώκια, ή εναλλακτικά ένα περιστέρι, δίνοντάς τους αφόρμηση με δύο τρόπους: με την προβολή εικόνας τους, και με μοντελοποίηση, αφού δημιούργησε αυτός αντίστοιχα έργα, μεγέλος περίπου 5 εκατοστών, ώστε να μπορούν να εμπνευστούν τα παιδιά. Στη συνέχεια, τα παιδιά εργάστηκαν ατομικά, αλλά με ελευθερία στην επικοινωνία ανάμεσά τους. Τα έργα τους συγκεντρώθηκαν επάνω σε μικρά πλακίδια, για να μεταφερθούν στη συνέχεια στον κάτω όροφο και να ψηθούν.

# data[].attributes.headline
Συνάντηση με τη διευθύντρια του σχολείου, Nina Grum

# data[].attributes.subject
Συνάντηση με τη διευθύντρια του σχολείου, Nina Grum

# data[].attributes.body
Η αναβεβλημένη συνάντηση με τη διευθύντρια του σχολείου, την εκπληκτική Nina Grum, έγινε σήμερα σε δύο διαφορετικές χρονικές στιγμές: με το ξεκίνημα του σχολείου το πρωί και με το σχόλασμα το μεσημέρι, αφού τη Δευτέρα υπήρξε κάλεσμα για συνάντηση και ενημέρωση των διευθυντών γύρω από διοικητικά θέματα. Μας μίλησε για τη διοίκηση του σχολείου, στο οποίο υπηρετεί τρία χρόνια, και στη συνέχεια μας μίλησε για τη Σλοβενία, τη Λιουμπλιάνα και τα αξιοθέατα που μπορούμε να επισκεφτούμε. Επιπλέον, μας επέτρεψε να παρακολουθήσουμε μέρος του μαθήματος των Γερμανικών που διδάσκει η ίδια σε μαθητές/τριες των 3ων μεγάλων τάξεων. Σύμφωνα με τα λεγόμενά της, η ξένη γλώσσα που διδάσκεται στο σχολείο είναι τα αγγλικά, αλλά εάν υπάρχει διδάσκοντας για κάποια άλλη γλώσσα, μπορεί να συστηθεί τμήμα γύρω από αυτήν με τους μαθητές/τριες που θα εκδηλώσουν ενδιαφέρον. Η γλώσσα που ενδιαφέρει περισσότερο τους Σλοβένους μετά τα αγγλικά είναι τα γερμανικά, λόγω της εγγύτητας. Το τμήμα της έχει δυναμικό 8 μαθητών.

# data[].attributes.headline
Τρίτη 8 Απριλίου

# data[].attributes.subject
Τρίτη 8 Απριλίου

# data[].attributes.body
Παρατήρηση μαθήματος Φυσικής Αγωγής (Φ.Α.) στην 9η τάξη.

Κατά την διάρκεια του μαθήματος Φ.Α. πραγματοποιήθηκε η καθιερωμένη προθέρμανση και ακολούθησε η καταγραφή και αξιολόγηση των μαθητών/τριών σε σειρά από τεστ που αφορούν σε Σωματομετρικούς δείκτες ανάπτυξης αλλά και σε τεστ αξιολόγησης της Φυσικής κατάστασης, των Κινητικών Ικανοτήτων αλλά και των Κινητικών Δεξιοτήτων. Πιο συγκεκριμένα πραγματοποιήθηκαν τεστ αξιολόγησης όπως: 1. Αντοχής στη δύναμη, 2. Τεστ ευκινησίας, 3. Τεστ δύναμης κοιλιακών μυών, 4. Άλμα χωρίς φορά και 5. Τεστ ταχύτητας αντίδρασης και συντονισμού χεριού-ματιού. Το δυναμικό των μαθητών ήταν 11 και των μαθητριών 13. Οι εκπαιδευτικοί που συμμετείχαν στην καταγραφή αξιολόγηση ήταν δύο και υπήρχαν και δύο βοηθοί. Τα αποτελέσματα των μετρήσεων καταγράφονται στις ατομικές καρτέλες ώστε να γίνει η σύγκριση με προηγούμενες χρονικά μετρήσεις αλλά και με το μέσο όρο των δεικτών που έχουν καταγραφεί στη χώρα. Η αξιολόγηση πραγματοποιήθηκε σε σταθμούς και ξεχωριστά για τα αγόρια και τα κορίτσια.

# data[].attributes.headline
Διαμοιρασμός χειροποίητων ευχετήριων καρτών για το Πάσχα.

# data[].attributes.subject
Διαμοιρασμός χειροποίητων ευχετήριων καρτών για το Πάσχα.

# data[].attributes.body
Mοιράσαμε στους μαθητές/τριες της 5ης τάξης ευχετήριες κάρτες για το Πάσχα που είχαν προετοιμάσει μαθητές/τριες του σχολείου μας. Οι κάρτες ήταν χειροποίητες με θέμα το Πάσχα, την άνοιξη αλλά και σημαίες της Σλοβενίας μαζί με τις πιο εγκάρδιες ευχές!!! Οι μαθητές/τριες αλλά και οι δάσκαλοι έδειξαν μεγάλο ενθουσιασμό και έκπληξη από την ευγενική αυτή μας χειρονομία. Παράλληλα φροντίσαμε να έχουμε αρκετές κάρτες για να διανέμουμε σε παιδιά και εκπαιδευτικούς του σχολείου υποδοχής.

# data[].attributes.headline
ΤΕΤΑΡΤΗ 9 ΑΠΡΙΛΙΟΥ

# data[].attributes.subject
ΤΕΤΑΡΤΗ 9 ΑΠΡΙΛΙΟΥ

# data[].attributes.body
Παρατήρηση μαθήματος γλώσσας σε 4η τάξη

Οι μαθητές/τριες άρχισαν με 10λεπτη ανάγνωση του κειμένου του βιβλίου τους. Όπως μας εξήγησε η εκπαιδευτικός της τάξης, η διδασκαλία του μαθήματος αρχίζει κατ’ αυτόν τον τρόπο καθημερινά, εκτός από την Παρασκευή που είναι μέρα λογοτεχνίας. Κάθε Παρασκευή η δασκάλα διαβάζει το κείμενο στους μαθητές. Την ανάγνωση ακολούθησε ο διαμοιρασμός φυλλαδίου, το οποίο περιελάμβανε στη μέση την απεικόνιση ενός ζώου και περιμετρικά είχε πλαίσια για να συμπληρώσουν στοιχεία της περιγραφής του. Και πάλι η εκπαιδευτικός μας εξήγησε ότι πάντα την ανάγνωση ακολουθεί η δημιουργία ενός μικρού πρότζεκτ όπως αυτό. Με την ολοκλήρωσή του, οι μαθητές καλούνταν να παρουσιάσουν τα στοιχεία που συμπλήρωσαν στην ολομέλεια της τάξης. Οι εργασίες αυτές είχαν ατομικό χαρακτήρα. Μετά τις παρουσιάσεις συνέχισαν με την ολοκλήρωση των ασκήσεων του βιβλίου.

# data[].attributes.headline
ΤΕΤΑΡΤΗ 9 ΑΠΡΙΛΙΟΥ

# data[].attributes.subject
ΤΕΤΑΡΤΗ 9 ΑΠΡΙΛΙΟΥ

# data[].attributes.body
Κοινωνική αγωγή στην 5η τάξη

Με την εκκίνηση του μαθήματος, η δασκάλα της τάξης μας έδωσε τον χρόνο να συστηθούμε στα παιδιά και να εξηγήσουμε τον σκοπό της επίσκεψής μας. Στη συνέχεια τους επέτρεψε να μας κάνουν ερωτήσεις. Έδωσε προβολή στο wall pad τον χάρτη της Θεσσαλονίκης και τους επέδειξε φωτογραφίες της πόλης με κυρίαρχο στοιχείο τον Λευκό Πύργο.

Στη συνέχεια ξεκίνησε την ανάγνωση από το βιβλίο, σε σχέση με τη Σλοβενική Δημοκρατία. Ανά παράγραφο ακολουθούσε συζήτηση με την τάξη και ανάλυση του κειμένου, ενώ οι μαθητές/τριες συμπλήρωναν στη συνέχεια τις ασκήσεις του βιβλίου.

# data[].attributes.headline
ΤΕΤΑΡΤΗ 9 ΑΠΡΙΛΙΟΥ

# data[].attributes.subject
ΤΕΤΑΡΤΗ 9 ΑΠΡΙΛΙΟΥ

# data[].attributes.body
Διδασκαλία του μαθήματος της γλώσσας στην 9η τάξη

Το μάθημα ξεκίνησε με τις παρουσιάσεις των εργασιών των ομάδων των μαθητών. Οι εργασίες αυτές είναι υποχρεωτικές και βασίζονται σε βιβλίο κόμικ που οι μαθητές έχουν στη διάθεσή τους από την 7η τάξη και αναφέρεται στην ιστορία της Σλοβενίας. Για κάθε κεφάλαιο, που απεικονίζεται σε κόμικ, οι μαθητές έχουν ως καθήκον να αναζητήσουν τις πραγματικές πληροφορίες, να τις συνθέσουν σε εργασία και να τις παρουσιάσουν στην ολομέλεια της τάξης. Αυτές μπορεί να περιλαμβάνουν κείμενα, εικόνες προσώπων και άλλα. Τις παρουσιάσεις των εργασιών, ακολούθησαν οι προαιρετικές παρουσιάσεις γύρω από ένα ποίημα του Εθνικού ποιητή της Σλοβενίας, France Preseren, ο οποίος συνέγραφε σονέτα, έχοντας μαθητεύσει κοντά στον Ιταλό ποιητή που τα εισήγαγε στην ποίηση. Μετά την παρουσίαση δύο μαθητριών, ακολούθησε συζήτηση και ανάλυση του ποιήματος, ενώ οι μαθητές παράλληλα κρατούσαν σημειώσεις στα τετράδιά τους. Το μάθημα στόχευε στην ανάπτυξη συνεργατικών και επικοινωνιακών δεξιοτήτων. Επιπλέον, μέσα απο τη συζήτηση γύρω από ένα σονέτο που μιλούσε για την αγάπη, η εκπαιδευτικός επιχείρησε να δημιουργήσει αναστοχαστικές συνθήκες, όπου οι μαθητές μπορούσαν να συζητήσουν για το πώς οι ίδιοι εκφράζουν τα συναισθήματα αγάπης που νιώθουν. Ακόμη, η εκπαιδευτικός φρόντιζε να δίνεται ρόλος σε όλους στις ομάδες, αλλά και χρόνος ώστε όλοι να συμμετέχουν στις διεργασίες της τάξης.

# data[].attributes.headline
Πέμπτη 10 Απριλίου

# data[].attributes.subject
Πέμπτη 10 Απριλίου

# data[].attributes.body
Job-shadowing στη Φυσική Αγωγή με την 5η τάξη.

Παρακολούθησα ένα πολύ ενδιαφέρον μάθημα Φυσικής Αγωγής με θέμα την "κυκλική προπόνηση" σε σταθμούς. Οι υπεύθυνοι εκπαιδευτικοί ήταν δύο και συμμετείχαν συνολικά 17 μαθητές/τριες. Οι εκπαιδευτικοί ήταν πολύ αλληλεπιδραστικοί, βοηθούσαν και έδιναν οδηγίες. Παράλληλα τα παιδιά ήταν συνεργάσιμα, ενεργά και χαρούμενα. Αρχικά πραγματοποιήθηκε μία καλή προθέρμανση με την βοήθεια δύο μαθητών σε βοηθητικό ρόλο και κατόπιν σε ομάδες περνούσαν από σταθμό σε σταθμό άσκησης. Οι σταθμοί ήταν συνολικά επτά. Πιο συγκεκριμένα οι σταθμοί περιελάμβαναν: 1ος σταθμός, έξι περάσματα με διασκελισμό απο εμπόδια, 2ος σταθμός, τρία άλματα με πλινθίο και εμπόδιο με δύο πόδια, 3ος σταθμός, κουτσό σε στεφάνια, 4ος σταθμός, γρήγορο σκιπιγκ σε πλέγμα ( άσκηση συντονισμού/συγνχρονισμού), 5ος σταθμός, χόπλες μέσα σε στεφάνια με εναλλαγές κατεύθυνσης, 6ος σταθμός, τρέξιμο 20 μέτρων και 7ος σταθμός, ρίψη μπάλας (άσκηση δύναμης χεριών). Ακολούθησαν διάφορες παραλλαγές στους σταθμούς για την ενίσχυση της κινητικής δημιουργικότητα αλλά και πιο διασκεδαστικό ύφος σε κάποιες ασκήσεις (πέτρα, ψαλίδι,χαρτί). Το μάθημα ολοκληρώθηκε με χαλάρωση και ασκήσεις αναπνοής. Πριν αποχαιρετήσω τους μαθητέςτριες τους παρέδωσα ευχετήριες κάρτες από τους μαθητές του σχολείου μας...

# data[].attributes.headline
ΠΕΜΠΤΗ 10 ΑΠΡΙΛΙΟΥ

# data[].attributes.subject
ΠΕΜΠΤΗ 10 ΑΠΡΙΛΙΟΥ

# data[].attributes.body
Παρατήρηση μαθήματος ειδικής τάξης

Σήμερα το πρόγραμμα στο σχολείο άρχισε με την παρατήρηση μέσα σε τμήμα ειδικής τάξης, με την Ίντα. Η δασκάλα είχε δύο κοριτσάκια με διαφορετικές δυσκολίες. Και τα δύο συνέβαινε να είναι παιδιά μεταναστών και μετανάστες δεύτερης γενιάς τα ίδια. Κατά τη διάρκεια της παρατήρησης διδάσκονταν μαθηματικά, το ένα παιδί επικοινωνούσε με τη δασκάλα, μάλιστα συχνά επικοινωνούσε στα αγγλικά, ενώ το δεύτερο δεν επικοινωνούσε καθόλου. Η δασκάλα ανέφερε ότι το παιδί «δεν μιλάει» και διευκρίνησε ότι, πέρα από το γεγονός ότι δεν γνωρίζει σλοβένικα, πρέπει να υπάρχει και κάποιο άλλο ζήτημα. Επιπλέον ανέφερε ότι παίρνει τα παιδιά στην ειδική τάξη μόνο δύο ώρες την εβδομάδα, ενώ τον υπόλοιπο χρόνο είναι στις τάξεις τους.

# data[].attributes.headline
ΠΕΜΠΤΗ 10 ΑΠΡΙΛΙΟΥ

# data[].attributes.subject
ΠΕΜΠΤΗ 10 ΑΠΡΙΛΙΟΥ

# data[].attributes.body
Γλώσσα με το 2ο τμήμα της 2ης τάξης

Το δεύτερο τμήμα της 2ης τάξης είναι πολύ «challenging», όπως ανέφερε η δασκάλα του, η Άννα. Πρόκειται για ένα τμήμα 20 παιδιών, που υπάρχει μεγάλη συγκέντρωση μαθητών με μαθησιακές και άλλες δυσκολίες, όπως και μαθητών με εθνοτική προέλευση από χώρες των Βαλκανίων που δεν μιλούν σλοβενικά αν και έχουν γεννηθεί στη Σλοβενία. Η δασκάλα αποδίδει το γεγονός στο ότι οι συγκεκριμένες εθνότητες έχουν δικές τους κοινότητες και γι’ αυτό ούτε οι οικογένειες των παιδιών αυτών ενδιαφέρονται να μάθουν την κυρίαρχη γλώσσα. Η δασκάλα, που ειδικεύεται στις μικρές τάξεις, χρησιμοποιεί μεθόδους που όπως λέει και η ίδια κάποιες από αυτές ανέπτυξε μετά από επίσκεψή της σε σχολείο στη Σουηδία. Στην αρχή του μαθήματος της γλώσσας σήκωσε τα παιδιά όρθια και έδωσε τον ρυθμό με παλαμάκια και χτυπήματα των δακτύλων. Όταν όλα τα παιδιά πλέον ακολουθούσαν τον ρυθμό, τους ζήτησε να καθήσουν στις θέσεις τους και άρχισαν το μάθημα της γλώσσας, που περιελάμβανε γλωσσικές ασκήσεις σε φυλλάδιο το οποίο στη συνέχεια κόλλησαν στα τετράδιά τους.Κατά τη διάρκεια του μαθήματος δεν γίνονταν παρατηρήσεις αναφορικά με τη συμπεριφορά των παιδιών. Όταν περισσότερα από τα μισά παιδιά της τάξης στάθηκαν όρθια, η δασκάλα έβαλε σε προβολή το βίντεο Yoga Gyppy από το youtube, όπου ένα αρκουδάκι έδειχνε χορευτικές κινήσεις με ενδιάμεσες στάσεις γιόγκα.

# data[].attributes.headline
ΠΕΜΠΤΗ 10 ΑΠΡΙΛΙΟΥ

# data[].attributes.subject
ΠΕΜΠΤΗ 10 ΑΠΡΙΛΙΟΥ

# data[].attributes.body
Μαθηματικά με το 2ο τμήμα της 2ης τάξης

Εξαιτίας του ενδιαφέροντος που παρουσιάζει το συγκεκριμένο τμήμα, η παρατήρηση συνεχίστηκε και κατά την ώρα των μαθηματικών. Η δασκάλα έκανε την προβολή του βιβλίου στον πίνακα, αλλά τα παιδιά δεν μπορούσαν να παρακολουθήσουν ήρεμα, καθώς κινούνταν συνεχώς στην τάξη. Τότε η δασκάλα τους ζήτησε να καθίσουν στο αγαπημένο τους σημείο. Τα παιδιά άρχισαν να κινούνται εντός της τάξης, κάποια προσπαθούσαν να σκαρφαλώσουν σε κάποιο έπιπλο, ενώ άλλα ανέβηκαν πάνω στα θρανία τους. Αφού η δασκάλα τους διέθεσε αρκετό χρόνο, τους ζήτησε να καθίσουν σταυροπόδι επάνω στο θρανίο τους, με το βιβλίο μπροστά τους, και ξεκίνησαν να συμπληρώνουν τις ασκήσεις ακολουθώντας τις εξηγήσεις της δασκάλας. Πολλά παιδιά ήρθαν να μας πουν ότι αγαπούν πολύ το σχολείο και ότι αγαπούν πολύ τη δασκάλα τους.

# data[].attributes.headline
Job-shadowing Φυσικής Αγωγής στην  3η τάξη

# data[].attributes.subject
Job-shadowing Φυσικής Αγωγής στην  3η τάξη

# data[].attributes.body
Παρακολούθησα ένα μάθημα Φυσικής Αγωγής στην 3η τάξη με δύο εκπαιδευτικούς και 17 μαθητές/τριες. Πρόκειται για ακόμη ένα μάθημα κυκλικής προπόνησης σε σταθμούς αλλά με εννέα συνολικά σταθμούς και αυξημένο επίπεδο δυσκολίας για την ηλικία. Το μάθημα ήταν άρτια οργανωμένο με την κατάλληλη υλικοτεχνική υποδομή αλλά και έξυπνα δομημένο ώστε να κλιμακωθεί σταδιακά ο βαθμός δυσκολίας. Αρχικά οι εκπαιδευτικοί ενημέρωσαν για το περιεχόμενο του μαθήματος και ακολούθησε η προθέρμανση με τρέξιμο και ασκήσεις κινητικότητας. Κατόπιν η εκπαιδευτικος αξιοποιώντας ως βοηθούς μαθητές έδειξε και εξήγησε τι θα ήθελε να κάνουν οι μαθητές σε κάθε σταθμό και τι θα πρέπει να προσέξουν. Πιο συγκεκριμένα υπήρχε μια λογική αλληλουχία σε κάθε αλλαγή σταθμού αναφορικά με το επίπεδο δυσκολίας (ευκολότερο και μετά δυσκολότερο). Έτσι οι σταθμοί περιείχαν: 1ος δύο ανακυβισθήσεις, 2ος αναρρίχηση σε πολύζυγα με πλαϊνά βήματα, 3ος τροχός, 4ος περπάτημα σε δοκό με τα τέσσερα, 5ος πέρασμα μέσα από στεφάνια, 6ος άλμα με φόρα στο ίππο και προσγείωση στα γόνατα, 7ος περπάτημα με εναλλαγές κατεύθυνσης σε στεφάνια, 8ος περπάτημα στα τέσσερα σε παράλληλες δοκούς και τέλος 9ος σταθμός κατακόρυφο. Με το τέλος της κυκλικής προπόνησης η εκπαιδευτικός έδωσε μια ευκαιρία σε μαθητές που αξιολογήθηκαν χαμηλότερα σε προηγούμενο τεστ να επαναλάβουν το τεστ σε κάποιες ασκήσεις με βοήθεια και ανατροφοδότηση εκ νέου. Βέβαια και κατά την πορεία της κυκλικής προπόνησης οι εκπαιδευτικοί ήταν πολύ βοηθητικοί και υποστηρικτικοί. Τέλος όλοι οι μαθητές με τους εκπαιδευτικούς μάζεψαν και τακτοποίησαν το υλικό πριν αποχωρήσουν. Ήταν ένα μάθημα που είχα την ευκαιρία να εκτιμήσω τόσο πολύ έναν εκπαιδευτικό για την οργάνωση, την βοήθεια και την υποστήριξη ενός τόσο σύνθετου μαθήματος ενόργανης γυμναστικής σε κυκλική προπόνηση.

# data[].attributes.headline
ΠΑΡΑΣΚΕΥΗ 11 ΑΠΡΙΛΙΟΥ

# data[].attributes.subject
ΠΑΡΑΣΚΕΥΗ 11 ΑΠΡΙΛΙΟΥ

# data[].attributes.body
Τελευταία μέρα στο Osnovna šola Karla Destovnika-Kajuha

Ημέρα αποχαιρετισμού και τελευταίος καφές με τους συναδέλφους στο σχολείο. Η ημέρα όπου έπρεπε να ολοκληρωθούν οι γραφειοκρατικές διαδικασίες με τη βοήθεια της Nina, να ανταλλάξουμε τις τελευταίες μας κουβέντες με τις συναδέλφους που τόσο εκτιμήσαμε και να αποχαιρετίσουμε τη Λιουμπλιάνα. Αφήσαμε το δωμάτιό μας το πρωί σύμφωνα με τους κανόνες του ξενοδοχείου και τα πράγματά μας σε χώρο φύλαξης, ολοκληρώσαμε το πρόγραμμμά μας στο σχολείο και πήραμε τον δρόμο της επιστροφής.

# data[].attributes.headline
ΣΑΒΒΑΤΟ 12 ΑΠΡΙΛΙΟΥ

# data[].attributes.subject
ΣΑΒΒΑΤΟ 12 ΑΠΡΙΛΙΟΥ

# data[].attributes.body
Στον δρόμο για την επιστροφή. Στιγμές χαλάρωσης στη Βενετία πριν από την πτήση, με τη θέα της πλατείας από τη σκεπή του San Marco.